****

 ΕΛΛΗΝΙΚΗ ΔΗΜΟΚΡΑΤΙΑ

 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ

 ΚAI ΘΡΗΣΚΕΥΜΑΤΩΝ

 ----- Κομοτηνή 09-09-2016

ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ

 ΑΝΑΤΟΛΙΚΗΣ ΜΑΚΕΔΟΝΙΑΣ -ΘΡΑΚΗΣ

**Μήνυμα**

**του Περιφερειακού Διευθυντή Πρωτοβάθμιας και Δευτεροβάθμιας Εκπαίδευσης**

**Ανατολικής Μακεδονίας και Θράκης**

**κ. Παναγιώτη Κεραμάρη**

Αγαπητοί μαθητές, αγαπητά μου παιδιά.

Σας καλωσορίζω και φέτος στο σχολείο.

Συνηθίζεται να ξεκινά κάθε σχολική χρονιά με ευχές. Πώς πραγματοποιούνται αυτές οι ευχές;

Αφήνοντας πίσω τις αναμνήσεις των διακοπών του καλοκαιριού, χρειάζεται να κοπιάσουμε, να δουλέψουμε για να τις πραγματοποιήσουμε. Προτρέψτε τον εαυτό σας να βάλει στόχους και με τη βοήθεια σχολείου και οικογένειας να τους πετύχει.

Συνηθίζω να λέω στους μαθητές μου πως το ισχυρότερο όπλο στον κόσμο είναι η γνώση. Το σχολείο όμως δεν είναι μόνο χώρος μετάδοσης γνώσης. Το σχολείο έχει την υποχρέωση, σε στενή συνεργασία με τους γονείς, να διαμορφώσει ανθρώπους με χαρακτήρα, ήθος, προσωπικότητα και να δημιουργήσει πολίτες με ελεύθερη σκέψη και δημοκρατική συνείδηση.

Σας ζητώ και φέτος να δείξετε ζήλο και να δώσετε τον καλύτερο εαυτό σας.

Αδράξτε την κάθε μέρα.

Στους μαθητές εύχομαι από καρδιάς καλή και δημιουργική σχολική χρονιά με χαρές, επιτυχίες και πρόοδο.

Στους γονείς, πολύτιμους συμπαραστάτες των μαθητών, θέλω να ευχηθώ καλή δύναμη.

Καλή σχολική χρονιά.

|  |  |
| --- | --- |
|  | **Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΕΚΠΑΙΔΕΥΣΗΣ****ΠΑΝΑΓΙΩΤΗΣ ΚΕΡΑΜΑΡΗΣ** |